
2026.gada 26.augustā   
      






Nr.8
9.p.

Par dzīvokļa īpašuma Parka ielā 2-27 (Olainē) pirkuma maksas apstiprināšanu un pirkuma līguma noslēgšanu
 Tiek dots vārds: Andrim Bergam
Olaines novada pašvaldība 2026.gada 4.augustā saņēma I S, personas kods_, deklarētā dzīvesvieta_, iesniegumu (reģ. Nr. ONP/1.8./26/5309-SD) ar ierosinājumu atsavināt īres dzīvokli Parka ielā 2-27, Olainē, Olaines novadā, pa euro.
Izvērtējot saņemto iesniegumu, pašvaldības rīcībā esošo informāciju, konstatēts:
Ar Olaines novada domes 2017.gada 22.novembra sēdes lēmumu “Par Olaines novada pašvaldības dzīvokļa īpašuma Parka ielā 2–27 (Olainē), īres tiesību izsoles protokola apstiprināšanu un dzīvojamo telpu īres līguma slēgšanu” apstiprināts  dzīvokļa  īpašuma Parka ielā 2-27, Olainē, Olaines novadā 2017.gada 14.novembra īres tiesību izsoles protokols un uzdots AS “Olaines ūdens un siltums” (reģ. Nr.50003182001) noslēgt dzīvokļa īpašuma Parka ielā 2-27, Olainē, Olaines novadā, dzīvojamo telpu īres līgumu (pēc īres tiesību izsolē nosolītās  īres tiesību cenas samaksas) ar I S līdz 2017.gada 14.decembrim.
Dzīvokļa īpašuma Parka ielā 2-27, Olainē, Olaines novadā, īres līgums Nr.050227/23112017 noslēgts 2017.gada 23.novembrī (īrnieks I S).
Saskaņā ar AS “Olaines ūdens siltums” 2026.gada 28.jūlija rakstu Nr. 1-3/593 “Izziņa par parāda neesamību” par dzīvokli Parka ielā 2-27, Olainē, Olaines novadā, nav īres un komunālo maksājumu parāda.
Olaines novada pašvaldības īpašuma tiesības ierakstītas Rīgas rajona tiesas Olaines pilsētas zemesgrāmatas nodalījumā Nr. 154-27, kadastra numurs: 80099004363, adrese/atrašanās vieta: Parka iela 2-27, Olaine, Olaines nov. Īpašnieks: Olaines novada pašvaldība, reģistrācijas kods 90000024332. Žurnāla Nr. 300003885549, lēmums 27.06.2015. 
Dzīvokļa sastāvs – 2-istabu dzīvoklis, kopējā platība 53.20 kv.m, kopīpašuma domājamā daļa no būves (kadastra apzīmējums 80090010324002)
519/20493.

Dzīvokļa fiskālā kadastrālā vērtība sastāda EUR 12623.00, universālā kadastrālā vērtība sastāda EUR 33514.00. 
Dzīvoklī Parka ielā 2-27, Olainē, Olaines novadā, deklarēta dzīvesvieta - I S, personas kods_, īrnieks (no 06.12.2027.) un īrnieka ģimenes loceklim (_) I T, personas kods_ (no 22.03.2018.).
Latvijas Īpašumu Vērtētāju asociācijas sertificēts vērtētājs J R (kompetences sertifikāts Nr.60) 2026.gada 10.augustā sagatavoja atskaiti par dzīvokļa Nr.27 Olainē, Parka ielā 2 (kad.Nr.80099004363) iespējamās vērtības noteikšanu (uz 2026.08.05.) (reģ.                       Nr. ONP/1.8./26/5428-SD (10.08.2026.)). Iespējamā vērtība nekustamā īpašuma - dzīvokļa atsavināšanai īrniekam varētu būt EUR 38100.00 (trīsdesmit astoņi tūkstoši viens simts euro 00 centi).
Saskaņā ar:

 Publiskas personas mantas atsavināšanas likuma:

4.panta ceturtās daļas 5.punktu, atsevišķos gadījumos publiskas personas nekustamā īpašuma atsavināšanu var ierosināt šādas personas - īrnieks vai viņa ģimenes loceklis, ja viņš vēlas nopirkt dzīvojamo māju, tās domājamo daļu vai dzīvokļa īpašumu šā likuma 45.pantā noteiktajā kārtībā;

8.panta:

otro daļu, atsavināšanai paredzētā atvasinātas publiskas personas nekustamā īpašuma novērtēšanu organizē attiecīgās atvasinātās publiskās personas lēmējinstitūcijas noteiktajā kārtībā;

trešo daļu, nekustamā īpašuma novērtēšanas komisijas sastāvu un mantas nosacīto cenu apstiprina institūcija (amatpersona), kura saskaņā ar šā panta pirmo un otro daļu organizē nekustamā īpašuma novērtēšanu;

37.panta pirmās daļas 4.punktu, pārdot publiskas personas mantu par brīvu cenu var, ja:

4) nekustamo īpašumu iegūst šā likuma 4.panta ceturtajā daļā minētā persona. Šajā gadījumā pārdošanas cena ir vienāda ar nosacīto cenu (8.pants);

45.panta:

trešo daļu, atsavinot valsts vai pašvaldības īpašumā esošu viendzīvokļa māju vai dzīvokļa īpašumu, par kuru lietošanu likumā “Par dzīvojamo telpu īri” noteiktajā kārtībā ir noslēgts dzīvojamās telpas īres līgums, to vispirms rakstveidā piedāvā pirkt īrniekam un viņa ģimenes locekļiem;

ceturto daļu, Īrnieks vai viņa ģimenes locekļi var pirkt īrēto viendzīvokļa māju vai dzīvokļa īpašumu, ja:

2) tiesā nav celta prasība par īres līguma izbeigšanu.

likuma “Par valsts un pašvaldību dzīvojamo māju privatizāciju” Pārejas noteikumu 30.punktu, no 2006.gada 1.septembra valsts vai pašvaldības dzīvojamās mājas, to domājamās daļas, ja dzīvojamā māja ir valsts vai pašvaldības un kādas citas personas kopīpašumā, kā arī dzīvojamās mājās esoši dzīvokļi, mākslinieku darbnīcas un neapdzīvojamās telpas tiek atsavinātas saskaņā ar Publiskas personas mantas atsavināšanas likumu. 

Dzīvojamo telpu īres likuma 19.panta pirmās daļas 4.punktu, dzīvojamās telpas īres līgums izbeidzas kad īrnieks viņa īrēto dzīvojamo telpu iegūst īpašumā.

Ministru Kabineta 2011.gada 1.februāra noteikumu Nr.109 “Kārtība, kādā atsavināma publiskas personas manta”:

1.punktu, noteikumi nosaka:

1.1. kārtību, kādā Publiskas personas mantas atsavināšanas likuma (turpmāk – likums) 4.panta ceturtajā daļā minētās personas iesniedz atsavināšanas ierosinājumu, kā arī kārtību, kādā tiek izskatīti saņemtie atsavināšanas ierosinājumi un pieņemts lēmums par publiskas personas mantas nodošanu atsavināšanai vai atsavināšanas ierosinājuma atteikumu un tiek atcelts lēmums par publiskas personas mantas nodošanu atsavināšanai; 

2.punktu, likuma 4.panta ceturtajā daļā norādītās personas (turpmāk – atsavināšanas ierosinātāji) publiskas personas nekustamā īpašuma atsavināšanas ierosinājumu (turpmāk – atsavināšanas ierosinājums) iesniedz:

2.3. attiecīgajā pašvaldībā, ja ierosina atsavināt pašvaldības nekustamo īpašumu;

5.punktu, ja dzīvojamās mājas, tās domājamās daļas vai dzīvokļa īpašuma atsavināšanas ierosinājumu iesniedz likuma 4.panta ceturtās daļas 5.punktā minētās personas, ierosinājumu paraksta īrnieks (īrnieki, ja atsavināts tiek kopējais dzīvoklis) vai viņa ģimenes loceklis. Atsavināšanas ierosinājumam pievieno:

5.2. īrnieka un viņa ģimenes locekļu notariāli apliecinātu vienošanos par to, kurš vai kuri no viņiem iegūs īpašumā dzīvojamo māju, tās domājamo daļu vai dzīvokļa īpašumu;

5.3. atsavināmā īpašuma dzīvojamās telpas īres līguma kopiju (ja atsavināts tiek kopējais dzīvoklis, – īres līgumu); 

5.4. izziņu par īres un komunālo maksājumu parāda esību vai neesību.

Olaines novada pašvaldības dome secina, ka:

1.
dzīvokļa Parka iela 2-27, Olainē, Olaines novadā (kadastra numurs 80099004434) īpašuma tiesības ir ierakstītas zemesgrāmatā uz Olaines novada pašvaldības vārda;

2.
atbilstoši Olaines novada domes 2018.gada 24.oktobra sēdes lēmuma “Par nekustamā īpašuma atsavināšanas cenas noteikšanas kārtību” (ar grozījumiem 23.02.2022.)  3.2.2., 3.2.3., 3.2.4. un 3.2.5.3.punktam apstiprināma pārdošanas cena 38500.00.

Ņemot vērā iepriekš minēto, Finanšu komitejas 2026.gada 19.augusta sēdes                     protokolu Nr.8 un, pamatojoties uz Pašvaldību likuma 10.panta pirmās daļas 21.punktu, Publiskas personas mantas atsavināšanas likuma 4.panta ceturtās daļas 5.punktu, 5.panta pirmo un otro daļu, 8.panta pirmo un otro daļu, 45.panta ceturto daļu, likuma “Par valsts un pašvaldību dzīvojamo māju privatizāciju” Pārejas noteikumu  30.punktu, Dzīvojamo telpu īres likuma 19.panta pirmās daļas 4.punktu, Ministru Kabineta 2011.gada 1.februāra noteikumiem Nr.109 “Kārtība, kādā atsavināma publiskas personas manta”, atklāti balsojot ar 14 balsīm par – A.Bergs, L.Gulbe, M.Ribickis, I.Brence, D.Ivanovs, A.Vurčs, J.Kudiņš, T.Ritums, L.Šmite, I.Čukure, A.Geržatovičs, A.Lukaševics, J.Precinieks, J.Kuzmins, pret nav, atturas nav, dome nolemj:
1. Slēgt pirkuma līgumu par dzīvokļa īpašuma Parka ielā 2-27, Olainē, Olaines novadā (kadastra numurs 80099004363, sastāvošs no 2-istabu dzīvokļa, kopējā platība       53.20 kv.m, kopīpašuma domājamā daļa no būves (kadastra apzīmējums 80090010324002) 519/20493 atsavināšanu  I S, personas kods_, un:

1.1. apstiprināt dzīvokļa pārdošanas cenu EUR 38500.00 (trīsdesmit astoņi tūkstoši pieci simti euro 00 centi);
1.2.  noteikt maksāšanas termiņu – līdz 2026.gada 26.oktobrim (rekvizīti: Olaines novada pašvaldība, reģ.Nr.90000024332, AS „Swedbank”, HABALV22, konts LV82HABA0551020841125, mērķis: par dzīvokļa īpašuma Parka iela 2-27 (Olainē) atsavināšanu).

2. Noteikt, ka pirkuma līgums noslēdzams pēc pilnas pirkuma maksas saņemšanas, bet ne vēlāk kā lēmuma 1.2.apakšpunktā norādītajā termiņā.

3. Uzdot Īpašuma un juridiskajai nodaļai sagatavot pirkuma līgumu par dzīvokļa īpašuma Parka ielā 2-27, Olainē, Olaines novadā (kadastra numurs 80099004363) atsavināšanu, nodošanas aktu un nostiprinājuma lūgumu zemesgrāmatai. 

4. Pilnvarot domes priekšsēdētāju vai priekšsēdētāja pirmo vietnieci parakstīt pirkuma līgumu un nodošanas aktu ar I S.

5. Noteikt, ja līdz 2026.gada 26.oktobrim (ieskaitot) nav izpildīts lēmuma 1.2.apakšpunktā  un 2.punktā noteiktais pilnā apmērā, šis lēmums zaudē spēku. 

6. Lēmumu var pārsūdzēt Administratīvajā rajona tiesā Rīgas tiesu namā Baldones                  ielā 1A, Rīgā, LV-1007, viena mēneša laikā no šī lēmuma spēkā stāšanās dienas.

Lēmuma pilns teksts nav publiski pieejams, jo satur ierobežotas pieejamības informāciju par fizisko personu, kas aizsargāta saskaņā ar Eiropas Parlamenta un Padomes regulas Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula). 
Saskaņā ar Informācijas atklātības likuma 5.panta otrās daļas 4.punktu, lēmumā norādītie personas dati uzskatāmi par ierobežotas pieejamības informāciju.
Sēdes vadītājs








A.Bergs

